CELEX: 31990D0638
Language: sl
Date: 1990-11-27 00:00:00
Title: Odločba Sveta z dne 27. novembra 1990 o določitvi meril Skupnosti za izkoreninjenje in spremljanje nekaterih živalskih bolezni

Pomembno pravno obvestilo

|

31990D0638

Uradni list L 347 , 12/12/1990 str. 0027 - 0029 finska posebna izdaja: poglavje 3 zvezek 35 str. 0188  švedska posebna izdaja: poglavje 3 zvezek 35 str. 0188 

		Odločba Svetaz dne 27. novembra 1990o določitvi meril Skupnosti za izkoreninjenje in spremljanje nekaterih živalskih bolezni(90/638/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Odločbe Sveta 90/424/EGS z dne 26. junija 1990 o odhodkih na področju veterine [1] in zlasti člena 24(2) Odločbe,ob upoštevanju predloga Komisije,ker člen 24(2) Odločbe 90/424/EGS navaja, da je treba določiti merila Skupnosti za finančni ukrep Skupnosti za izkoreninjenje in spremljanje nekaterih živalskih bolezni;ker morajo navedena merila zagotoviti učinkovitost ukrepa in državam članicam omogočiti, da Komisiji predložijo programe za ustrezno spremljanje zadevnih bolezni in za zagotavljanje hitrega izkoreninjenja,SPREJEL NASLEDNJO ODLOČBO:Člen 1Za odobritev v skladu z ukrepom, predvidenim v členu 24(1) Odločbe 90/424/EGS, morajo programi, ki jih Komisiji predložijo države članice, izpolnjevati naslednja merila:- za programe izkoreninjenja: merila iz Priloge I,- za programe spremljanja: merila iz Priloge II.Člen 2Ta odločba je naslovljena na države članice.V Bruslju, 27. novembra 1990Za SvetPredsednikV. Saccomandi[1] UL L 224, 18.8.1990, str. 19.--------------------------------------------------PRILOGA IMerila za programe izkoreninjenjaProgrami izkoreninjenja morajo vsebovati najmanj:1. opis epidemiološkega stanja bolezni;2. analizo predvidenih stroškov in oceno pričakovanih koristi programa;3. pričakovano trajanje programa in cilj, ki ga je treba doseči do datuma zaključka;4. določitev centralnega organa, ki mu je naložen nadzor in usklajevanje oddelkov, odgovornih za izvajanje programa;5. opis in razmejitev geografskega in upravnega območja, na katerem se program izvaja;6. sistem, ki zagotavlja obveščanje o vseh domnevnih ali potrjenih izbruhih bolezni na zadevnem območju;7. nadzorne postopke in zlasti predpise o gibanju živali, ki bi bile lahko obolele ali okužene z dano boleznijo, ter redne preglede zadevnih posesti ali območij;8. sistem za registracijo posesti, vključenih v program;9. ukrepe za ugotavljanje izvora živali;10. različne kategorije gospodarstev ali območij, zastavljene cilje za vsako kategorijo, pogoje, ki veljajo za gibanje živali med posestmi ali območji z različnimi kategorijami, in posledice izgube kategorije;11. po potrebi opis metod za analizo, preizkuse in vzorčenje, ki se uporabljajo za posamezno bolezen;12. ukrepe, ki jih je treba sprejeti ob ugotovitvi pozitivnih rezultatov med pregledi, ki se izvajajo po programu. Taki ukrepi morajo vključevati potrebne ukrepe za zagotavljanje hitrega izkoreninjenja bolezni glede na epidemiološke podatke in metode za zaščito pred posamezno boleznijo, na primer:(a) zakol živali, ki so obolele ali so bile izpostavljene povzročitelju kužne bolezni ali za katere obstaja sum, da so obolele ali so bile izpostavljene povzročitelju kužne bolezni:- bodisi z uničenjem trupel ali njihovo poznejšo uporabo po obdelavi za namene, ki niso za prehrano ljudi, pod pogojem, da uporabljeni obdelovalni postopki dajejo ustrezna zagotovila glede zdravja ljudi in/ali živali, bodisi- s poznejšo uporabo mesa, pod pogojem, da to ne predstavlja nobenega tveganja za zdravje ljudi;(b) uničenje vseh proizvodov, ki bi lahko prenesli bolezen, ali obdelavo takih proizvodov, da bi se izognili možnosti okužbe;(c) postopek za razkuževanje okuženih gospodarstev;(d) izbrani postopek zdravljenja ali preprečevanja;(e) postopek za ponovno naseljevanje z zdravimi živalmi na gospodarstvih, ki so bila izpraznjena zaradi zakola;(f) uvedba nadzornega območja okrog okuženega gospodarstva;13. po potrebi predpise za čimprejšnja ustrezna nadomestila kmetom za zaklane živali;14. prizadevanje organa iz točke 4, da redno in izčrpno obvešča službe Komisije.--------------------------------------------------PRILOGA IIMerila za nadzorne programeProgrami za spremljanje morajo vsebovati vsaj naslednje:1. merila iz točk 1 do 9, 12, 13 in 14 Priloge I;2. sistem za spremljanje, ki temelji na seroloških, mikrobioloških, patoloških ali epidemioloških analizah ali na drugi metodi, ustrezni za posamezno bolezen;3. sistem za ugotavljanje odsotnosti bolezni glede na njene epidemiološke značilnosti.--------------------------------------------------